पेयजल के लिए जतन, खर्च होंगे 2 करोड़ 24 लाख रुपए
डूंगरपुर| बंदपड़ी जनता जल योजना में फिर से चलाने के लिए सरकार की ओर से 2 करोड़ 24 लाख रुपए खर्च किए जाएंगे। पूर्व में बिजली का बिल नहीं भरे जाने से यह योजनाएं बंद पड़ी थी। इस योजना में पूर्व में 11 ग्राम पंचायतों में स्कीम चल रही थी।
स्कीम जलदाय विभाग ने तैयार कर ग्राम पंचायत को सौंप दी थी। ग्राम पंचायतें स्कीम को चला नहीं सकी, जिससे यह योजना फेल हो गई थी। अब राज्य सरकार इन सभी योजना को फिर से शुरु कर रही है। जिसमें दो ग्राम पंचायत ने स्कीम से जुड़ने से इनकार कर दिया है। जिसके बाद अब 9 गांवों में स्कीम पुन: शुरू की जाएगी। इसके लिए वित्तीय स्वीकृति मिल चुकी, अब टेंडर होंगे।
जनता जल योजना में चयनित ग्राम पंचायत में जलदाय विभाग के माध्यम से प्राकृतिक स्त्रोत पर पंप सेट लगाकर उच्च जलाशय टंकी बनाई जाती है। इस टंकी से पूरे गांव में पाइपलाइन बिछाकर पेयजल कनेक्षन दिए जाते हैं।
इस पूरी योजना को बनाकर स्थानीय ग्राम पंचायत को सुपुर्द कर दी जाती है। स्थानीय ग्राम पंचायत पंप हाउस को चलाकर टंकी भरती है। जहां से ग्रामीणों को पेयजल मिलता है। इसमें पंप हाउस के विद्युत बिल को ग्राम पंचायत भरती है। इसके लिए उन्हें ग्रामीणों से प्रति माह पेयजल वसूली करने का अधिकार मिलता है। इसके बाद ग्राम पंचायत ने पंप हाउस के बिजली के बिल नहीं भरने के कारण बंद हो गई। उस समय प्रत्येक ग्राम पंचायत में हजारों रुपए बिजली का बिल बकाया हो गया।
दोगांव योजना को नहीं चाहते
इसमेंसागवाड़ा पंचायत समिति के धानीमाला, कैलाशपुरी, भीलूड़ा वगेरी, घोडाफला लिम्बोड, बिछीवाड़ा में माडा, नवलश्याम, देवलपाल, गलंदर, आसपुर में देवला, सीमलवाड़ा में डूंका और रास्तापाल गांव में योजना की स्वीकृति मिली है। लेकिन डूंका और रास्तापाल गांव की ग्राम पंचायत ने वित्तिय स्वीकृति मिलने के बाद भी वे जनता जल योजना से जुडना नहीं चाहते है।
^11 ग्राम पंचायत के लिए वित्तीय स्वीकृति गई है। जिसमें 9 ग्राम पंचायत के लिए टेंडर प्रक्रिया चल रही है। दो ग्राम पंचायत ने योजना से नहीं जुडने का पत्र दिया है। विनोदबिहारीशर्मा, एक्सईएन, जलदाय विभाग
hin_Deva hin_Deva hin_Deva hin_Deva hin_Deva hin_Deva hin_Deva hin_Deva